EkBass/fiwiki-20250220-pages-articles huggingface dataset:
Daimler Ferret

Daimler Ferret (tunnetaan myös nimillä Ferret armoured car ja Ferret Scout car) on Daimler Motor Companyn valmistama panssariauto. Auto oli laajasti Britannian armeijan sekä Kansainyhteisön joukkojen käytössä ja sitä käytettiin lähinnä tiedustelutehtäviin. Daimler Ferretiä valmistettiin yhteensä 4 409 kappaletta vuosina 1952–1971. ==Historia== Daimler Ferret kehitettiin vuonna 1949, koska Britannian armeijan toisessa maailmansodassa käyttämät panssariautot olivat vanhentuneet eivätkä vastanneet taistelukäytön edellytyksiä. Uuden panssariauton kehittäminen uskottiin Daimler Motor Companylle, koska yhtiön aikaisemmin valmistama Daimler Dingo oli osoittautunut toimivaksi malliksi. Vaikka Ferretin rakenne oli uusi, siinä oli myös useita Daimler Dingosta tuttuja ominaisuuksia. Ferret rakennettiin itsekantavan korin ympärille, joka mahdollisti autolle matalan profiilin. Panssariauto varustettiin nelivedolla ja puhkeamattomilla renkailla. Pääaseen lisäksi Ferretin runkoon on kiinnitetty kuusi kranaatinheitintä, joilla oli mahdollista ampua savukranaatteja. Daimler Ferret on suhteellisen nopea panssariauto ja sen pieni koko mahdollistaa auton käytön kaupunkiolosuhteissa. ==Käyttäjät== Nykyisin Ferret on poistunut Britannian armeijan palveluskäytöstä, mutta useat Kansainyhteisön maat käyttävät sitä edelleen aktiivipalveluksessa. * * * * * * * * * 124 kappaletta, (käytössä vuosina 1954-1981) * * * * 40 kappaletta * * * * Kolme kappaletta * * == Mallit == Daimler Ferretistä valmistettiin yhteensä yli 60 erilaista versiota. Osa malleista rakennettiin ilman tykkitornia ja osa varustettiin Swingfire panssarintorjuntaohjuksilla. ;Mk 1 *FV701C *Ilman tykkitornia rakennettu malli. ;MK 1/1 *Raskaammin panssaroitu versio Mk 1 mallista. ;Mk 1/2 *Korkeammalla katolla varustettu malli. *Kolmen hengen miehistö *Aseistettu Browing .30 konekiväärillä ;Mk 2 *Alvis Saracen kuljetuspanssariauton tykkitornilla varustettu malli. ;Mk 2/1 - 5 *Alkuperäistä vahvemmin panssaroidut ja hieman parannellut mallit. ;MK 2/6 *FV703 *Kahdella Vickers Vigilant panssarintorjuntaohjuksella varustettu malli. ;Mk 2/7 *FV701 *Mk 2/6 malli ilman passarintorjuntaohjuksia. ;Mk 4 *FV711 *Isommilla pyörillä ja raskaammalla panssaroinnilla varustettu malli. ;Mk 5 *FV712 *Muokattu versio Mk 4 mallista. *FN MAG konekiväärillä varustettu malli. ;Ferret 80 ==Lähteet== * ===Viitteet=== Luokka:Yhdistyneen kuningaskunnan panssariautot Ferret
Hallintonotaari

Hallintonotaari (lyhenne hallinton. tai HN) on virkanimike, jota voi käyttää ammattinimikkeenään hallinnollisessa tehtävässä toimiva henkilö. Useimmiten hallintonotaarit ovat akateemisen loppututkinnon suorittaneita ja toimimivat mm. kaupunginjohtajina, ministereinä, yliopiston ylimmäisissä virkatehtävissä toimivina professoreina ym. hallinnollisina johtajina. Virkanimen perusteettomaan käyttöön voi liittyä myös taloudellisia tms. tavoitteita. == Lähteet == Luokka:Virkanimikkeet
Ylimystö

thumb|Puolalaista ylimystöä 1500-luvulta. Ylimystö (myös ylhäisö, ylimykset) on ylin, pysyvästi etuoikeutettu yhteiskuntaluokka, jonka asema perustuu syntyperään, varallisuuteen, sosiaaliseen asemaan tai muuhun vastaavaan syyhyn.Iso tietosanakirja, WSOY 1995–1997, ISBN 951-0-20153-7, hakusana ylimystö.Suomalainen tietosanakirja, Weilin+Göös 1989–1993, ISBN 951-35-4644-6, hakusana ylimystö. Sääty-yhteiskunnan ylin luokka oli aateli, jonka tehtävänä alkuaan oli valtion puolustaminen. Se muodostui, kun kuninkaista ja ruhtinassuvuista koostunut sukuaateli ja korkeimmista virkamiehistä ja sotilaspäällystöstä muodostunut palvelusaateli sulautuivat yhteen. Nykyisin aatelin erioikeudet on poistettu miltei kaikissa maissa.Factum, Weilin+Göös 2003–2005, ISBN 951-35-6646-3, hakusana aateli. ==Katso myös== * Aristokratia * Magnaatti ==Lähteet== Luokka:Sääty-yhteiskunta
Rúben Amorim

Rúben Filipe Marques Amorim (s. 27. tammikuuta 1985 Lissabon, Portugali) on portugalilainen entinen jalkapalloilija ja nykyinen valmentaja. Hän toimi portugalilaisseura Sporting Clube de Portugalin päävalmentajana, josta hän siirtyi englantilaisseura Manchester Unitedin päävalmentajaksi. Amorim oli pelipaikaltaan keskikenttäpelaaja. Hän pelasi keskikentän keskustassa puolustavassa sekä hyökkäävässä roolissa. == Ura == ===Seurajoukkue=== Amorim on Belenensesin kasvatti. Hän teki ensiesiintymisensä maan pääsarjassa 14. joulukuuta 2003 ottelussa Alvercaa vastaan. Kaudella 2005–2006 hän nousi edustusjoukkueen kulmakiveksi pelattuaan 25 ottelua, joissa syntyi kolme maalia. Vuonna 2007 hän oli Portugalin maajoukkueen mukana alle 21-vuotiaiden EM-kilpailuissa, jotka järjestettiin Alankomaissa. Kilpailuiden aikana useat eurooppalaisseurat kiinnostuivat hänestä, mutta hän päätti kuitenkin jäädä niistä huolimatta kasvattajaseuraansa. Belenses hylkäsi ostotarjoukset muun muassa Benficalta, Sporting Bragalta, Portolta, Schalkelta, Tottenhamilta ja Toulouselta. Huhtikuussa 2008 Amorim teki nelivuotisen sopimuksen Benfican kanssa, kun hänen sopimuksensa Belenensesissä umpeutui. Hän kuului jo ensimmäisellä kaudellaan lissabonilaisseuran avauskokoonpanoon. Ensimmäisen maalinsa hän teki joukkueessa 23. marraskuuta 2008 ottelussa Académica de Coimbraa vastaan. Uusien hankintojen Javi Garcían ja Ramiresin tulon myötä hänen peliaikansa laski hieman seuraavalla kaudella 2009–2010. Kauden aikana otteluita kertyi kuitenkin lopulta 24, joista kymmenessä hän oli avauskokoonpanossa. Kausi päättyi joukkueen osalta juhliin, kun se voitti pääsarjamestaruuden ensimmäisen kerran neljään vuoteen. ===Maajoukkue=== Hän ei kuulunut Portugalin päävalmentaja Carlos Queirozin valitsemaan 23-henkiseen vuoden 2010 MM-kilpailuihin osallistuvaan ryhmään, mutta oli yksi kuudesta varamiehestä, joiden oli tarkoitus paikata mahdollisten loukkaantumisien sattuessa ennen MM-kilpailuita. Loukkaantuneita pelaajia voi korvata varamiehillä aina 24 tuntia ennen oman ensimmäisen ottelun alkua asti.Pepe in Portugal squad FIFA. Viitattu 8.6.2010.Release list of up to 30 players FIFA. Viitattu 8.6.2010. 8\. kesäkuuta 2010 Amorim otti loukkaantuneen Nanin paikan joukkueessa, joka joutui jättämään kilpailut väliin solisluuvamman vuoksi.World Cup 2010: Portugal's Nani out of World Cup BBC Sport. Viitattu 8.6.2010. Amorim teki ensiesiintymisensä maajoukkueessa 15. kesäkuuta 2010 MM- kilpailuijen ensimmäisessä lohkovaiheen ottelussa Norsunluurannikkoa vastaan. == Saavutukset == *Benfica: **Pääsarjamestaruus: 2009–2010 **Taça da Liga: 2008–2009, 2009–2010 == Lähteet == == Aiheesta muualla == * Esittely ja tilastot Zerozero -sivustolla Luokka:Portugalilaiset jalkapalloilijat Luokka:Vuonna 1985 syntyneet Luokka:Elävät henkilöt
Uskonrauha

Uskonrauha on uskonasioita koskeva (rauhan)sopimus.Otavan iso tietosanakirja, Otava 1960–1965, hakusana uskonrauha. Tunnettuja uskonrauhoja ovat esimerkiksi * Nürnbergin uskonrauha vuodelta 1532 * Augsburgin uskonrauha vuodelta 1555 oli Augsburgin valtiopäivien päätös, joka takasi Saksan evankelisille säädyille samanarvoisuuden katolisten kanssa ja laillisti luterilaisten aseman Saksassa.Uusi tietosanakirja, Tietosanakirja oy 1960–1966, hakusana Augsburgin uskonrauha. * Westfalenin rauha vuodelta 1648 päätti 30-vuotisen sodan. Uskonnollisista oloista siinä sovittiin, että ne pyrittiin palauttamaan likimain vuonna 1624 vallinneeseen tilaan. Näin katolilaisuus Itävallan perintömaissa voitiin säilyttää. Augsburgin uskonrauhan periaate kenen maa, sen uskonto () hyväksyttiin ja se laajennettiin koskemaan myös reformoituja. Lisäksi uskonharjoitus kodeissa vapautettiin täysin ja ihmisille suotiin muutto-oikeus pois maasta.Uusi tietosanakirja, hakusana Westfalenin rauha. ==Lähteet== Luokka:Kirkkohistoria Luokka:Rauhansopimukset
Pryde of the X-Men

X-Men: Pryde of the X-Men (tunnetaan paremmin nimellä Pryde of the X-Men) on Marvel Comicsin tuottama piirrossarjan pilottijakso, joka näytettiin Yhdysvalloissa televisiossa ensimmäisen kerran vuonna 1989. Se julkaistiin myöhemmin myös VHS-videona. Pilottijaksossa seikkailevat Ryhmä-X:n jäsenet. Pryde of the X-Men oli myös ensimmäinen Ryhmä-X:stä kertova piirrosanimaatio. Jakson nimi on myös sanaleikki, joka viittaa ylpeyteen ja yhteen mutanteista, Varjokissaan eli Kitty Prydeen. Sarja, jonka avausjaksoksi Pryde of the X-Men oli tarkoitettu, ei kuitenkaan koskaan valmistunut, joten pilotti jäi sen ainoaksi julkaistuksi jaksoksi. Sitä esitettiin useilla kanavilla, mutta ensimmäistä varsinaista Ryhmä-X-piirrossarjaa, X-Men, alettiin näyttää vasta vuonna 1992. ==Juoni== Jakson alussa Ryhmä-X:n arkkivihollinen, Magneto, pakenee häntä pidätelleestä voimakentästä Valkoisen Kuningattaren avustuksella. Samaan aikaan Kitty Pryde saapuu professori Charles Xavierin luo oppiakseen hallitsemaan mutanttikykyään, molekyylirakenteensa muuttamista. Xavier esittelee Kittyn Ryhmä-X:lle, johon kuuluvat Kyklooppi, Wolverine, Storm, Painajainen, Dazzler ja Kolossi. Magneto lähettää Pyron ja Blobin hakemaan Scorpio-komeetan jäljityskoordinaatit. Ryhmä-X päätyy taistelemaan näiden kanssa ja samaan aikaan Magneto ja Juggernaut hyökkäävät Xavierin kartanoon. Xavier lukee Magneton ajatukset ja saa selville, että tämä aikoo kaapata Cerebron, supertietokoneen, jonka avulla voidaan jäljittää mutantteja. Professori antaa Cerebron Kittylle ja käskee tätä pakenemaan, mutta Magneto saa kaikesta huolimatta koneen haltuunsa. Palatessaan kartanolle Ryhmä-X:n jäsenet löytävät Xavierin ja Kittyn tajuttomina. Xavier lukee jälleen Magneton ajatukset ja saa tällä kertaa tietoonsa tämän suunnitelman kokonaisuudessaan. Magneto aikoo saada Scorpio-komeetan törmäämään Maahan. Ryhmä-X päättää lähteä Magneton perään tämän päämajaan, Maan kiertoradalla sijaitsevalle Asteroidi M:lle. He jättävät Kittyn Maahan, koska tehtävä on tälle vielä liian vaarallinen, mutta tyttö liukuu seinän läpi mukaan alukseen ja piiloutuu. Erilaiset Magneton asettamat esteet karsivat Ryhmä-X:n jäseniä matkasta yksi kerrallaan ja lopulta vain Painajainen on yksin jäljellä Magnetoa vastaan. Magneto valmistautuu ampumaan Painajaisen, mutta silloin Kitty liukuu esiin lattian läpi ja saa Magneton osumaan vahingossa sivuun. Painajainen kääntää aluksen kurssin samaan aikaan kun Kitty taistelee Magneton kanssa. Säilyttääkseen kurssin Painajaisen täytyy kuitenkin riskeerata oma henkensä. Asteroidi M ja Scorpio-komeetta törmäävät ja Painajainen teleporttaa pakoon viime hetkellä. == Muu media == Konamin vuonna 1992 julkaiseman kolikkopelin X-Men juoni perustuu löyhästi pilottijaksoon. == Lähteet == Luokka:Marvel- animaatiouniversumi Luokka:Ryhmä-X Luokka:Peruutetut televisiosarjat Luokka:Pilottijaksot
Mascarpone

Mascarpone on kermasta ja maidosta juoksutettua italialaista tuorejuustoa. Mascarponen rasvapitoisuus on 60 prosenttia kuiva-aineesta. Sen maku on mieto ja hienostunut, ja se tuoksuu happamattomalta kermalta. Mascarponea käytetään esimerkiksi tiramisussa ja muissa jälkiruoissa. Sitä voidaan käyttää myös pääruoissa, kuten pastakastikkeissa. == Valmistus == Mascarpone valmistetaan juoksuttamalla kerman ja maidon seosta sitruuna-, viini- tai etikkahapolla. Mascarponea on valmistettu perinteisesti lisäämällä kuumennettuun kermaan esimerkiksi sitruunamehua. Mascarponea valmistettaessa jää jäljelle runsaasti heraa, jota voidaan käyttää esimerkiksi ricottajuuston valmistukseen. Mascarponen nimen onkin usein ajateltu juontavan italiankielen sanaan mascarpa, joka tarkoittaa erästä heratuotetta. Toinen versio nimen alkuperästä on, että se juontuisi ricottajuuston murrenimityksestä mascarpia. On myös esitetty, että nimi viittaisi espanjan kielen sanoihin más que bueno ’parempi kuin hyvä’.Casa Gusto == Lähteet == == Aiheesta muualla== * Mascarponevaahtoa punaviinipäärynöiden kera Luokka:Italialaiset juustot Luokka:Lehmänmaitojuustot Luokka:Seulonnan keskeiset artikkelit
Oksana Fjodorova

Oksana Fjodorova on venäläinen Miss Universum -tittelin vuonna 2002 saanut henkilö. Hän luopui tittelistä päättääkseen oikeustieteellisen väitöskirjansa.Russian brunette’s cold shower cure Hän on työskennellyt poliisina Pietarissa, mutta myös laulanut, näytellyt, juontanut televisiossa, luennoinut yliopistossa ja toiminut UNICEFin hyvän tahdon lähettiläänä. Hän sai ensimmäisen lapsensa vuonna 2012.Between beauty and brains ==Lähteet== == Aiheesta muualla == * Oksana Fjodorovan kotisivut * Ex beauty queen gets one Rouble for charity work Luokka:Venäläiset henkilöt Luokka:Elävät henkilöt Luokka:Syntymävuosi puuttuu Luokka:Miss Universum -kilpailun voittajat
Barbara Madejczyk

Barbara Madejczyk (s. 30. syyskuuta 1976) on puolalainen keihäänheittäjä. Hän oli 12:s Ateenan olympialaisissa 2004, mutta karsiutui Helsingin MM- kilpailuissa 2005. Hän oli seitsemäs Göteborgin EM-kilpailuissa 2006, yhdeksäs Osakan MM-kilpailuissa 2007 ja jälleen seitsemäs Pekingin olympialaisissa 2008. Hänen ennätyksensä on 64,08 m, jonka hän heitti Málagassa 28. kesäkuuta 2006. Tulos on myös Puolan ennätys.Puolan ulkoratojen ennätykset (naiset) ==Lähteet== Luokka:Puolalaiset keihäänheittäjät Luokka:Vuonna 1976 syntyneet Luokka:Elävät henkilöt
Käärmeihmiset

Käärmeihmiset, televisiossa Liskonainen (The Reptile) on brittiläisen ohjaaja John Gillingin ohjaama, Hammer Film Productionsin tuottama kauhuelokuva vuodelta 1966. Elokuva oli Suomessa kielletty raaistavana vuodesta 1967 vuoteen 1992. Sitä sai esittää vain suljetuissa tilaisuuksissa, kuten Suomen Elokuva-arkiston näytöksissä.HAMMER HORROR, yhtiön elokuvien erikoissarja Orionissa keväällä 1987, arvosteleva käsiohjelma Kiellon purkamisen jälkeen elokuva on ainakin kertaalleen televisioitu. == Tarina == Brittiläinen tiedemies on tiedonhalussaan hankkinut haltuunsa salaisista salaisinta tietoa itämaisesta käärmekultista vähät välittäen varoituksista, ja kostoksi tästä kultti ottaa hänen tyttärensä haltuunsa alistaen salaisille menoilleen. Isä ja tytär saapuvat Englantiin paetakseen kulttia, mutta kultin pappi seuraa heitä sinnekin... ja pian rupeaa tapahtumaan salaperäisiä kuolintapauksia: ihmisiä alkaa kuolla jättimäisen myrkkykäärmeen hampaanjäljet niskassaan... == Roolit == == Lähteet == Luokka:Brittiläiset kauhuelokuvat Luokka:Vuoden 1966 brittiläiset elokuvat Luokka:Kokonaan kielletyt elokuvat Suomessa
Jabalpurin maanjäristys 1997

Jabalpurin maanjäristys 1997 oli 22. toukokuuta 1997 tapahtunut maanjäristys Madhya Pradeshin osavaltiossa, lähellä Jabalpurin kaupunkia. Järistyksessä tuhoutui yli 8 000 taloa, kuoli 38 ihmistä ja loukkaantui ainakin tuhat. Järistyksen jälkeinen pelastusoperaatio oli verrattain pieni. Intian kansanpuolueen kansanedustajat antoivat yhden päivän palkkansa uhrien auttamiseen. ==Lähteet== Luokka:Vuoden 1997 maanjäristykset Luokka:Maanjäristykset Intiassa Luokka:Madhya Pradeshin historia
Rapid Eye Movement

__NOTOC__ Rapid Eye Movement on puolalaisen metalliyhtye Riversiden kolmas studioalbumi, joka julkaistiin 24. syyskuuta 2007. == Kappaleet == Kaikki kappaleet säveltänyt Riverside ja sanoittanut Mariusz Duda. # # # # # # # # # === Bonuslevy === # # # # # == Kokoonpano == * Mariusz Duda – laulu, kitara, basso * Piotr Grudzinski – kitara * Piotr Kozieradzki – rummut * Michał Łapaj – kosketinsoittimet == Arvostelut == * Imperiumi: 9/10Riverside - Rapid Eye Movement Viitattu 13.12.2022. * Metal Storm: Metal Storm review * Sea of Tranquility: Sea of Tranquility: Album review == Lähteet == == Aiheesta muualla == * * Luokka:Vuoden 2007 albumit Luokka:Riversiden albumit
Niké Arrighi

Nike Arrighi, synt. Marcella Arrighi, (9. maaliskuuta 1947 Nizza, Ranska - 12. helmikuuta 2025 Rooma, Italia) oli ranskalainen näyttelijä. Arrighi on esiintynyt prinsessa Nadjan roolissa kuusiosaisessa brittiläisessä televisiosarjassa Nadja (Ransom for a Pretty Girl, 1966). Hänet nähtiin myös Tanith Carlislena Terence Fisherin ohjaamassa elokuvassa Paholaisen morsian. == Lapsuus ja nuoruus == Arrighin isä oli italialainen diplomaatti ja kreivi Ernesto Arrighi, ja äiti australialainen malli ja prima ballerina Eleanora "Nellie" Douglas Cox. Hän vietti varhaislapsuutensa Sydneyssä, jossa hänen isänsä toimi Italian konsulina, ja opiskeli taidetta Justin O’Brienin johdolla. Myöhemmin hän aloitti mallinuran Pariisissa ja siirtyi Lontooseen opiskelemaan näyttelijäntyötä RADA:ssa. == Näyttelijäura == Näyttelijänurallaan Arrighi työskenteli uuden aallon elokuvantekijöiden, kuten Ken Russellin, François Truffaut’n, Jean-Luc Godardin ja Alain Resnaisin kanssa. Hän esiintyi televisiosarjoissa, kuten Pyhimys, Saarroksissa, Out of the Unknown, Man in a Suitcase ja The Champions. Hän esiintyi myös elokuvissa kuten Älä nosta siltaa, laske virtaa (1968), Women in love – rakastavaisia (1969), Saakelin sunnuntai (1971), Paholaiset (1971), Amerikkalainen yö (1973) ja Stavisky - ihana lurjus (1974). Hammer-yhtiölle hän esiintyi kahdessa elokuvassa, tunnetuimpana roolinaan Tanith elokuvassa Paholaisen morsian (1967), jota hän piti yhtenä ylpeimmistä töistään. Hän näytteli myös mustalaisnaista elokuvassa Draculan himo (1971). == Näyttelijäuran jälkeen == 1970-luvun puolivälissä Arrighi jätti näyttelemisen ja keskittyi taiteeseen, voittaen useita palkintoja kuparikaiverrus- ja öljymaalauksillaan. Hän avioitui prinssi Paolo Borghesen kanssa 1977, ja he saivat tyttären Flavia. Perhe muutti Italiaan 1980-luvulla, ja Paolo kuoli 1999. == Lähteet == * === Viitteet === Luokka:Ranskalaiset näyttelijät Luokka:Vuonna 1947 syntyneet Luokka:Elävät henkilöt
Pertti Vanhanen

Pertti Mikko Olavi Vanhanen (9. heinäkuuta 1933 Kotka – 20. joulukuuta 2001 Kotka)Kotka-Kymin seurakunta, Vanhanen Pertti Mikko Olavi, Parikan hautausmaa, Kotka, alue 22, viitattu 23.4.2022Pertti Vanhanen död, Hufvudstadsbladet No 6, 2002, sivu 20, julkaistu 8.1.2002 oli suomalainen jalkapalloilija.Urheilumme Kasvot Osa 3, Vanhanen, Pertti Mikko Olavi, sivu 299, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Vanhanen edusti Suomen jalkapallomaajoukkuetta 16 A-maaottelussa. Hänen pelasi välihyökkääjänä ja tukimiehenä. Hän voitti Kotkan Työväen Palloilijoiden riveissä Suomen mestaruuden vuosina 1951 ja 1952. Lisäksi hän saavutti SM-pronssia vuonna 1964. Suomen Cup-mestaruuksia hänellä on kolme vuosilta 1958, 1961 ja 1967. Mestaruussarjassa Vanhanen pelasi 167 ottelua ja teki kaikkiaan 50 maalia. Vuonna 1962 hänet valittiin Suomen kolmanneksi parhaaksi jalkapalloilijaksi. Jääkiekkoa Vanhanen pelasi KTP:n suomensarjajoukkueessa. Hän edusti urallaan KTP:n lisäksi myös JBK:ta vuosina 1955 ja 1956. Vanhanen valmensi KTP:n edustusjoukkuetta vuodesta 1966 alkaen ja toimi myös seuran palloilujaoston puheenjohtajana. Hän on saanut Suomen Palloliiton ja TUL:n kultaisen ansiomerkin. Vanhanen harrasti myös tennistä. Vanhasen veli Mauri on myös ollut A-maajoukkuepelaaja. ==Lähteet== Luokka: Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1933 syntyneet Luokka:Vuonna 2001 kuolleet
Yön metsästäjät

Yön metsästäjät (The Ghost and the Darkness) on Stephen Hopkinsin ohjaama yhdysvaltalainen elokuva vuodelta 1996. Se perustuu löyhästi tositapahtumiin ja kertoo ihmissyöjäleijonista, jotka tappoivat rautatien rakentajia 1800-luvun lopulla Tsavon alueella Keniassa. Elokuva sai parhaiden äänitehosteiden Oscar-palkinnon. == Näyttelijät == == Katso myös == * Viidakon paholainen == Lähteet == ==Aiheesta muualla== * Chicagon luonnonhistorian museo - Tsavon ihmissyöjäleijonien näyttely * Luokka:Vuoden 1996 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Yhdysvaltalaiset draamaelokuvat Luokka:Yhdysvaltalaiset historialliset elokuvat Luokka:Tositapahtumiin perustuvat elokuvat Luokka:Elokuvat eläimistä Luokka:Elokuvat hirviöistä
Renata Pliś

thumb|200px|Renata Pliś Puolan-mestaruuskilpailuissa 2010 Renata Pliś (s. 5. helmikuuta 1985) on puolalainen keskipitkän matkan juoksija. Vuonna 2010 hän karsiutui 3 000 metrin alkuerissä Dohan sisäratojen MM-kilpailuissa ja 1 500 metrin alkuerissä Barcelonan EM-kilpailuissa. Pariisin sisäratojen EM- kilpailuissa 2011 hän oli 1 500 metrin neljäs ajalla 4.15,16 ja Daegun MM- kilpailuissa hän karsiutui 1 500 metrin välierissä. Vuonna 2012 hän karsiutui 1 500 metrin alkuerissä Lontoon olympialaisissa. Moskovan MM-kilpailuissa 2013 hän karsiutui 1 500 metrin välierissä. Vuonna 2014 hän sijoittui kuudenneksi Sopotin sisäratojen MM-kilpailuiden 3 000 metrillä sekä Zürichin EM- kilpailuissa neljänneksi 1 500 metrillä ja kymmenenneksi 5 000 metrillä. Portlandin MM-hallikilpailuissa 2016 hän sijoittui 1 500 metrillä seitsemänneksi. ==Henkilökohtaiset ennätykset== :Lähde: Tilastopaja Ulkoradat *800 m 2.00,45 (Zagreb 1.9.2010) *1 000 m 2.37,89 (Varsova 20.9.2011) *1 500 m 4.03,50 (Bryssel 16.9.2011) *2 000 m 5.41,55+ (Monaco 22.7.2010) *3 000 m 8.39,18 (Bryssel 5.9.2014) *Kaksi mailia 9.28,80 (Birmingham 24.8.2014) *5 000 m 15.18,75 (Liège 16.7.2014) Sisäradat *800 m 2.03,12 (Toruń 3.2.2015) *1 000 m 2.39,22 (Spała 6.2.2016) *1 500 m 4.07,10 (Tukholma 22.2.2011) *3 000 m 8.50,75 (Glasgow 20.2.2016) *Kaksi mailia 9.36,89 (Birmingham 20.2.2010) \+ = väliaikana juostu aika == Huomautukset == ==Lähteet== Luokka:Puolalaiset keskimatkojen juoksijat Luokka:Vuonna 1985 syntyneet Luokka:Elävät henkilöt
Huutomerkkiyökkönen

Huutomerkkiyökkönen (Agrotis exclamationis) on erittäin yleinen kesän yöperhoslaji. == Koko ja ulkonäkö == Huutomerkkiyökkönen on keskikokoinen, varsin helposti tunnistettava yökköslaji. Etusiivet ovat pohjaväriltään tasaisen vaaleanruskeat ja siiven kärki on yleensä muuta siipeä tummempi. Rengastäplä on hieman siiven pohjaväriä tummempi mutta erottuu joskus heikosti. Munuaistäplä on mustareunainen ja pohjaväriltään tummanruskea. Paras tuntomerkki on kuitenkin siiven tyvestä kärkeä kohti osoittava keilatäplä, joka on väriltään hyvin tumma ja erottuu selkeästi vaikka perhosta katsoisi kauempaakin. Takasiivet ovet lähes valkoiset. Siipiväli on 34-46 mm. Perhosen ruumis on yökkösille tyypilliseen tapaan tukeva, karvainen ja väritykseltään tasaisen ruskea. Pään takana, keskiruumiin etuosassa on helppona tuntomerkkinä musta, vaakasuora raita, joka näkyy selvästi kun perhosta katsoo edestäpäin. Agrotis exclamationis-s.jpg| Profiili Agrotis exclamationis-f.jpg| Etumerkki Agrotis exclamationis-o.jpg| Värin vaihtelu == Levinneisyys ja lentoaika == Suomessa huutomerkkiyökköstä tavataan etelärannikolta Etelä-Lappiin asti. Lentoaika kestää kesäkuun alusta heinäkuun loppuun. Joinakin vuosina lajilla voi esiintyä toisen sukupolven yksilöitä elo- syyskuussa.http://wibe.ath.cx/hyonteiset/index.php?option=com_content&view;=article&id;=17191 == Elinympäristö ja elintavat == Tyypillisenä yöperhosena laji lähtee lentoon illan hämärryttyä. Huutomerkkiyökkönen lentää helposti valolle ja kesäöinä niitä voi tavata ulkovalojen luota jopa kymmenittäin. Täysikasvuinen toukka talvehtii. == Ravintokasvi == Toukka on polyfagi, joka käyttää ravinnokseen useita erilaisia ruohovartisia kasveja. == Lähteet == == Aiheesta muualla == * Laji.fi: Huutomerkkiyökkönen (Agrotis exclamationis) * Lepidoptera and their ecology: Agrotis exclamationis (Linnaeus, 1758) * Suomen Perhoset: Huutomerkkiyökkönen * Ötökkätieto: Huutomerkkiyökkönen Agrotis exclamationis * University of Michigan, Animal Diversity Web (ADW): Agrotis exclamationis * Pherobase: Semiochemicals of Agrotis exclamationis, the Heart and dart moth Luokka:Maayökköset
Jitex BK

Jitex BK on vuonna 1971 perustettu ruotsalainen naisjalkapalloseura Mölndalista. Kaudella 2014 seura pelasi Ruotsin korkeimmalla sarjatasolla Damallsvenskanissa, mutta putosi sen päätteeksi alemmalle sarjatasolle.Sweden, List of Women Champions. RSSSF. Viitattu 17.12.2014. Jitex on voittanut Ruotsin mestaruuden kuudesti vuosina 1974, 1976, 1979, 1981, 1984 ja 1989. Se on voittanut myös Ruotsin cupin kolmesti vuosina 1981, 1982 ja 1984. Menestysvuosien jälkeen seura joutui taloudellisiin vaikeuksiin ja putosi lopulta pääsarjasta 1997. Jitex nousi takaisin Damallsvenskaniin kaudeksi 2006, mutta putosi heti uudestaan. Se palasi pääsarjatasolle kaudeksi 2010. == Lähteet == Luokka:Ruotsalaiset jalkapalloseurat Luokka:Mölndalin kunta Luokka:Vuonna 1971 perustetut urheiluseurat
Joanna Skibińska

Joanna Skibińska (s. 21. helmikuuta 1985) on puolalainen pituushyppääjä ja kolmiloikkaaja. Hän osallistui kumpaankin lajiin Torinon sisäratojen EM- kilpailuissa 2009 karsiutuen kolmiloikassa tuloksella 13,69 m, mutta ollen kahdeksas pituushypyssä tuloksella 628 cm. Hänen ulkoratojen pituushyppyennätyksensä on 652 cm, jonka hän hyppäsi Debrecenissä 15. heinäkuuta 2007. Sisäradoilla hän on hypännyt 658 cm Spalassa 21. helmikuuta 2009. Kolmiloikassa hänen ennätyksensä on Poznańissa 1. heinäkuuta 2007 hypätty 14,04 m. Sisäradoilla hän on hypännyt Puolan ennätyksenPuolan sisäratojen ennätykset (naiset) 14,10 m Spalassa 22. helmikuuta 2009. Skibińska antoi 30. toukokuuta 2010 Hengelossa positiivisen dopingnäytteen. Hän sai kahden vuoden kilpailukiellon, joka päättyy 30. toukokuuta 2012. ==Lähteet== Luokka:Puolalaiset pituushyppääjät Luokka:Puolalaiset kolmiloikkaajat Luokka:Dopingrikkomuksesta tuomitut puolalaiset Luokka:Dopingrikkomuksesta tuomitut yleisurheilijat Luokka:Vuonna 1985 syntyneet Luokka:Elävät henkilöt
Keltatalvikki

Keltatalvikki (Pyrola chlorantha) on kangasmetsissä kasvava talvikkilaji. Sitä tavataan laajoilla alueilla Pohjois-Amerikassa ja Euroopassa. Laji on yleinen myös Suomessa. == Ulkonäkö ja koko == Muiden talvikkien tapaan myös keltatalvikki kasvattaa rönsyilevän maavarren. Maavarresta nousee 10–25 cm korkeita lehdettömiä, tavallisesti punaisia kukkavarsia. Lehdet kasvavat kukkavarsien juurella ruusukkeina lähellä maanpintaa. Ruusukelehdet talvehtivat vihreinä. Lehdet ovat 1,5–2,5 cm pitkiä, pyöreitä ja väriltään tummanvihreitä. Lehden ruoti on lapaa pidempi ja siipipalteeton. Kukinto on pysty terttu. Leveän kellomaiset, kellanvihreät kukat ovat nuokkuvia. Verhiönliuskat ovat kolmiomaisia. Kukkien vihertävä emi on osittain näkyvillä. Keltatalvikki kukkii kesä-heinäkuussa.Retkeilykasvio 1998, s. 213. == Levinneisyys == Keltatalvikin päälevinneisyysalue ulottuu Alpeilta Saksan läpi Fennoskandiaan, idän suunnassa läpi keskisen Itä-Euroopan aina Keski-Siperiaan saakka. Satunnaisemmin lajia esiintyy muun muassa Romaniassa, Kreikassa, Turkissa ja Kaukasuksen alueella. Lajia tavataan yleisesti myös Pohjois- Amerikan pohjoisosissa ja vuoristoalueilla.Den virtuella floran: Grönpyrola Viitattu 8.6.2010. Suomessa keltatalvikkia tavataan paikoitellen lähes koko maassa. Yleisimmillään laji on Etelä- ja Itä-Suomessa. Laji puuttuu suurimmasta osasta Pohjois-Lappia.Lampinen, R. & Lahti, T. 2010: Kasviatlas 2010. Helsingin Yliopisto, Luonnontieteellinen keskusmuseo, Kasvimuseo, Helsinki. Kasviatlas 2009: Keltatalvikin levinneisyys Suomessa Viitattu 8.6.2010. == Elinympäristö == Keltatalvikki viihtyy kuivissa ja tuoreissa kangasmetsissä sekä harjuilla. Erityisesti laji suosii sammaleisia, vanhoja metsiä.Ålands flora 2008, s. 167. == Lähteet == * Retkeilykasvio. Toim. Hämet- Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ålands flora. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008. === Viitteet === == Aiheesta muualla == * Suomen Lajitietokeskus: Keltatalvikki (Pyrola chlorantha) * Pinkka, Lajintuntemuksen oppimisympäristö: Keltatalvikki (Pyrola chlorantha) * Kasviatlas 2020: Keltatalvikin levinneisyys Suomessa. * Pohjolan kasvien pauloissa: Pyrola chlorantha - keltatalvikki * ITIS: Pyrola chlorantha * United States Department of Agriculture (USDA): Pyrola chlorantha * Flora of China: Pyrola chlorantha Luokka:Talvikit
Punkaharjun vaakuna

Punkaharjun vaakuna oli Punkaharjun kunnan tunnus. Aiheen hirsi koroineen viittaa alueen luonnonkauniisiin harjuihin ja samalla kunnan nimeen. Kruunu symboloi vanhaa kruununpuistoa, joka nykyään tunnetaan Punkaharjun luonnonsuojelualueena. Vaakunan selitys on ”sinisessä kentässä yläreunaltaan kuusikoroinen ja alareunaltaan aaltokoroinen hirsi, jonka yläpuolella kruunu, kaikki kultaa.” Vaakunan on suunnitellut Olof Eriksson, ja Punkaharjun kunnanvaltuusto hyväksyi sen kokouksessaan 29. huhtikuuta 1954. Sisäasiainministeriö vahvisti vaakunan käyttöön 9. elokuuta samana vuonna. Vaakuna jäi epäviralliseksi kotiseutuvaakunaksi 2013, kun Punkaharju ja Kerimäki liittyivät Savonlinnan kaupunkiin. == Lähteet == * * Punkaharju *Vaakuna
Kolbotn IL

Kolbotn Idrettslag (Kolbotn IL) on vuonna 1915 perustettu norjalainen urheiluseura Oppegårdista. Sen lajeihin kuuluvat jalkapallo, koripallo, käsipallo, lentopallo, paini, suunnistus, uinti ja voimistelu. Kaksi olympiakultaa voittanut painija Jon Rønningen edusti Kolbotnia. Kolbotn on voittanut Norjan mestaruuden käsipallossa 1983 ja 1984 sekä lentopallossa 1984, 1986 ja 1992. Seuran naisjalkapallojoukkue on voittanut mestaruuden 2002, 2005 ja 2006. == Lähteet == == Aiheesta muualla == * Seuran viralliset sivut Luokka:Oppegård Luokka:Norjalaiset urheiluseurat Luokka:Norjalaiset jalkapalloseurat Luokka:Norjan paini Luokka:Vuonna 1915 perustetut urheiluseurat
Mer de Noms

Mer de Noms on rockyhtye A Perfect Circlen debyyttialbumi. Se julkaistiin 23. toukokuuta 2000. Albumin nimi on ranskaa ja tarkoittaa nimien merta. Musiikin ovat säveltäneet Billy Howerdel ja Maynard James Keenan. ==Kappaleet== #The Hollow - 2:58 #Magdalena - 4:06 #Rose - 3:26 #Judith - 4:07 #Orestes - 4:48 #3 Libras - 3:39 #Sleeping Beauty - 4:10 #Thomas - 3:29 #Renholdër - 2:24 #Thinking of You - 4:34 #Breña - 4:24 #Over - 2:21 == Arvostelut == * AllMusic: * Soundi: ==Lähteet== Luokka:Vuoden 2000 esikoisalbumit Luokka:A Perfect Circlen albumit
Cate Tiernan

Cate Tiernan (oik. Gabrielle Charbonnet; s. 24. heinäkuuta 1961, New Orleans) on yhdysvaltalainen nuortenkirjailija. Vuosina 2001–2003 ilmestynyt sarja Sweep, jonka nimi joissakin maissa on Wicca, käsittelee wiccalaisuutta. Tiernan itse ei ole sitoutunut uskontoihin, mutta sanoo arvostavansa wiccan naiskeskeisyyttä. Sarja oli tarkoitus julkaista Suomessa vuodesta 2010 alkaen, mutta kustantaja Stabenfelt perui sarjan julkaisun Pohjoismaissa. == Lähteet == == Aiheesta muualla == * Kotisivut. * Tiernanin fanisivusto. Luokka:Yhdysvaltalaiset fantasiakirjailijat Luokka:Yhdysvaltalaiset lasten- ja nuortenkirjailijat Luokka:Vuonna 1961 syntyneet Luokka:Elävät henkilöt
Jouko Vuorela

Jouko Antero Vuorela (s. 26. heinäkuuta 1963 Helsinki) on entinen suomalainen jalkapalloilija. Hän pelasi laitapuolustajana ja hyökkääjänä. Vuorela on Kontulan Urheilijoiden kasvatteja. Vuorela pelasi Veikkausliigassa ja sitä edeltävässä mestaruussarjassa vuosina 1988–1994 yhteensä 169 ottelua tehden niissä 14 maalia. Mestaruussarjassa ja liigassa hän edusti Helsingin Jalkapalloklubia, jonka joukkueeseen hän nousi 23-vuotiaana. Viimeisen liigakautensa hän pelasi Finnairin Palloilijoissa, josta hän siirtyi takaisin kasvattajaseuraansa. Vuorela voitti HJK:n riveissä Suomen mestaruuden vuosina 1988, 1990 ja 1992. Lisäksi hän saavutti SM-pronssia vuonna 1993. Vuonna 1993 hän saavutti myös Suomen Cupin voiton. Hän edusti Suomen jalkapallomaajoukkuetta 16 A-maaottelussa. ==Huomiot== ==Lähteet== Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1963 syntyneet Luokka:Elävät henkilöt
Anno Domini High Definition

__NOTOC__ Anno Domini High Definition on puolalaisen metalliyhtye Riversiden neljäs studioalbumi. Se julkaistiin 19. kesäkuuta 2009. Sen musiikin on säveltänyt Riverside ja sanoittanut Mariusz Duda. Albumin kansitaiteen ja muun kuvituksen on tehnyt Travis Smith. Albumi nousi Puolassa listaykköseksi. == Kappaleet == # # # # # == Kokoonpano == * Mariusz Duda – laulu, kitara, basso * Piotr Grudzinski – kitara * Piotr Kozieradzki – rummut * Michał Łapaj – kosketinsoittimet == Arvostelut == * Allmusic: Allmusic review * Desibeli.net: * Imperiumi: 6½/10Riverside - Anno Domini High Definition Viitattu 13.12.2022. * Metal Storm: 9.0/10Metal Storm: Album review == Lähteet == == Aiheesta muualla == * * Luokka:Vuoden 2009 albumit Luokka:Riversiden albumit
José Francisco Torres

José Francisco Torres Mezzell (s. 29. lokakuuta 1987 Longview, Texas, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän on edustanut muun muassa meksikolaista Pachucaa ja kuulunut myös Yhdysvaltain maajoukkueeseen. == Seurajoukkueura == Torresin isä on meksikolainen ja äiti yhdysvaltalainen, minkä myötä hänellä on sekä Meksikon että Yhdysvaltain kansalaisuus. Hän vietti lapsuutensa Texasissa, mutta siirtyi high school -ikäisenä meksikolaisen Pachucan juniorijoukkueeseen. Torres debytoi Meksikon korkeimmalla sarjatasolla Primera Divisiónissa ottelussa Tolucaa vastaan 29. marraskuuta 2006 ja nousi Pachucan avauskokonpanoon syksyllä 2008. Hän pelasi joukkueensa kaikissa kolmessa ottelussa vuoden 2008 seurajoukkueiden MM-kilpailuissa. Vuoden 2009 InterLigassa hän oli yksi Pachucan onnistujista rangaistuspotkukilpailuun venyneessä loppuottelussa, jonka voitolla joukkue varmisti paikkansa Copa Libertadoresissa. == Maajoukkueura == Sukujuurtensa vuoksi Torresilla oli mahdollisuus edustaa maajoukkuetasolla joko Yhdysvaltoja tai Meksikoa. Hän kieltäytyi paikasta Yhdysvaltain olympiajoukkueessa Pekingin olympialaisten jalkapalloturnauksessa vedoten seurajoukkuekiireisiin, mutta valitsi lopulta synnyinmaansa ja debytoi Yhdysvaltain A-maajoukkueessa MM-karsintaottelussa Kuubaa vastaan 11. lokakuuta 2008. Torres kuului Yhdysvaltain joukkueeseen vuoden 2009 Maanosaliittojen cupissa, jossa ei kuitenkaan pelannut minuuttiakaan. Vuoden 2010 MM-kilpailuiden karsinnoissa hän pelasi kaikkiaan seitsemässä ottelussa, ja hänet valittiin myös lopputurnausmiehistöön. Hän on pelannut kaikkiaan 26 maaottelua vuosina 2008–2013. == Saavutukset == * Primera División de México: kevät 2007 * CONCACAF Champions League: 2007, 2008, 2009–2010 * SuperLiga: 2007 == Lähteet == == Aiheesta muualla == * José Francisco Torresin esittely Yhdysvaltain jalkapalloliiton sivustolla Luokka:Yhdysvaltalaiset jalkapalloilijat Luokka:Vuonna 1987 syntyneet Luokka:Elävät henkilöt
Sweep

Sweep on yhdysvaltalaisen Cate Tiernanin 15-osainen nuorten fantasiasarja. Sarjan ensimmäinen osa Book of Shadows ilmestyi Penguinin kustantamana vuonna 2001. Sarjan nimi on joissakin maissa Wicca ja siinä käsitellään wiccalaisuutta. == Julkaisematta jättäminen Suomessa == Sarja oli tarkoitus julkaista Suomessa Stabenfelt-kustantamon 9–13-vuotiaille tarkoitetun TL- kirjakerhon kautta, ja ensimmäinen teos oli jo kirjapainossa. Kristillisdemokraattien kansanedustaja Leena Rauhala teki hallitukselle kirjallisen kysymyksen, koska sarjan henkilöhahmot harjoittavat wiccaa. Stabenfeldt-kustantamo päätti olla julkaisematta sarjaa Suomessa, Ruotsissa ja Norjassa. Kustantamo kertoi tehneensä päätöksen julkaisematta jättämisestä itsenäisesti. Suomen luonnonuskontojen yhdistys Lehto ja Pakanaverkko paheksuivat Rauhalan toimintaa tiedotteessaan. Suomalaiset wiccat eivät voi valittaa uskonrauhan rikkomisesta oikeusteitse, koska he eivät ole rekisteröity uskonnollinen yhdyskunta. Pasi Karppanen kirjoitti Turun science fiction -seuran Spin-lehdessä, että jos kansanedustajan asemassa oleva henkilö herjaisi islamia tai kristinuskoa samalla tavalla, joutuisi hän todennäköisesti eroamaan. ”Wiccalaisuuden kohdalla tämä on kuitenkin täysin sallittua.” Jos wiccalaisuudelle olisi myönnetty Suomessa virallisen uskonnon asema vuonna 2001, olisi Karppasen mukaan Rauhala voitu haastaa oikeuteen uskonrauhapykälään vedoten. ﻿ Karppanen totesi aikaisempiin keskusteluihin viitaten, että ”eduskunnan tehtävä ei ole Suomessa toimia sensuurielimenä, eikä sillä ole edes valtuuksia siihen”. Siten Rauhalan kirjallinen kysymys ”olikin nähtävissä istuvan kansanedustajan pohjatyönä tulevia eduskuntavaaleja silmällä pitäen”. Alkukieliseen teokseen tutustunut Karppanen ei löytänyt teoksesta mitään niistä asioista, joita Rauhala oli nostanut kielteisinä esiin. Teoksessa tulee hyvin esille luonnonuskonnon feministisyys ja rauhanomaisuus. ”Sinänsä Rauhalan hätäännyksen siis ymmärtää, sillä on vaikea uskoa, etteikö useampikin nuori lukija olisi kokenut jonkinasteista wicca- herätystä, jos kirjat olisi julkaistu suomeksi.” Sarja on Karppasen mukaan toimivaa teiniviihdettä, joka olisi suomeksi julkaistuna epäilemättä koukuttanut lukijoitaan. == Sarjan kirjoja == * == Lähteet == == Aiheesta muualla == * Leinivaara, Juha: Nuortenkirjallisuus, osa 2. Paholaisen asianajaja -blogi 17.6.2010. * Ovaskainen, Teppo: Noidat suuttuivat kansanedustajalle: ”Vainoa.” Uusi Suomi 8.6.2010. * Poroila, Heikki: Taas ne tekevät sen ihan itse (puhetta sananvapaudesta, osa N). Kirjastot.fi 8.6.2010. * Saine, Reetta: Kirjat puhtaaksi yhdellä pyyhkäisyllä! Kirjaston antitäti hyssyttää 8.6.2010. * Sweep-kirjat kertovat noitatytöstä. Helsingin Sanomat 8.6.2010. Luokka:Fantasiakirjasarjat Luokka:Nuortenkirjat Luokka:Yhdysvaltalaiset romaanit Luokka:Itsesensuuri Luokka:Sensuuri Suomessa
Olha Saladuh’a

Olha Valerijivna Saladuh’a (, s. 4. kesäkuuta 1983 Donetsk) on ukrainalainen kolmiloikkaaja ja poliitikko. Saladuha oli toinen Izmirin universiadeissa 2005. Vuonna 2006 hän oli neljäs Göteborgin EM-kilpailuissa tuloksella 14,38 m. Osakan MM-kilpailuissa 2007 hän sijoittui seitsemänneksi tuloksella 14,60 m. Bangkokin universiadeissa hän voitti kultaa tuloksella 14,79 m. Vuonna 2008 hän oli kuudes Valencian sisäratojen MM-kilpailuissa tuloksella 14,32 m ja yhdeksäs Pekingin olympialaisissa tuloksella 14,70 m. Barcelonassa 2010 hän voitti Euroopan-mestaruuden tuloksella 14,81 m. Daegun MM-kilpailuissa 2011 hän voitti maailmanmestaruuden tuloksella 14,94 m. Hän voitti Euroopan- mestaruuden Helsingissä 2012 ennätyksellään 14,99 m. Lontoon olympialaisissa hän sai pronssia tuloksella 14,79 m. Göteborgin EM-hallikilpailuissa 2013 hän voitti mestaruuden Ukrainan ennätyksellä 14,88 m. Moskovan MM-kilpailuissa 2013 Saladuha sijoittui kolmiloikassa pronssille tuloksella 14,65 m. Sopotin MM-hallikilpailuissa 2014 hän sai hopeaa tuloksella 14,45 m. Hän voitti kolmannen peräkkäisen Euroopan-mestaruuden Zürichissä 2014 tuloksella 14,73 m. Pekingin MM-kilpailuissa 2015 ja Amsterdamin EM-kilpailuissa 2016 hän sijoittui kuudenneksi. Hän karsiutui loppukilpailusta Rio de Janeiron olympialaisissa 2016 ja Berliinin EM-kilpailuissa 2018. Hän saavutti pronssia sisäratojen EM-kilpailuissa Glasgow'ssa 2019 tuloksella 14,47 m. Hän sijoittui viidenneksi saman vuoden Dohan MM-kilpailuissa. Vuonna 2021 järjestetyissä Tokion olympialaisissa hän karsiutui kolmiloikan loppukilpailusta. Saladuh’a on valmistunut Donetskin terveystieteen, liikuntatieteen ja urheilun valtioninstituutista. Vuoden 2019 parlamenttivaaleissa hänet valittiin Ukrainan parlamenttiin Verh’ovna Radaan Kansan palvelija -puolueen listan 57:ntenä, sitoutumattomana ehdokkaana. Hän on Verh’ovna Radan nuoriso- ja urheiluvaliokunnan jäsen. Toukokuussa 2023 Saladuh’aa vastaan nostettiin syyte kansanedustajan ilmoitusvelvollisuuden laiminlyömisestä: hän oli vuonna 2020 jättänyt ilmoittamatta omistamallaan kiinteistöllä sijaitsevan keskeneräisen rakennuksen Kolonštšynan kylässä Kiovan lähellä. Saladuh’an mukaan kyseisellä kiinteistöllä ei tuolloin ollut rakennuksia, mutta vuonna 2019 otettu ilmakuva osoitti, että rakennus oli jo silloin rakenteilla. Syytteestä kuitenkin luovuttiin, koska rikos oli ehtinyt vanhentua. == Henkilökohtaiset ennätykset == ;Ulkoradat * Pituushyppy: 637 cm (2006) * Kolmiloikka: 14,99 m (2012) ;Sisäradat * Pituushyppy: 631 cm (2006) * Kolmiloikka: 14,88 m (2013) ==Lähteet== Luokka:Ukrainalaiset kolmiloikkaajat Luokka:Ukrainalaiset olympiamitalistit Luokka:Ukrainalaiset poliitikot Luokka:Vuonna 1983 syntyneet Luokka:Elävät henkilöt
Thirteenth Step

Thirteenth Step on rockyhtye A Perfect Circlen toinen studioalbumi. Se julkaistiin 16. syyskuuta 2003. ==Kappaleet== #The Package - 7:40 #Weak and Powerless - 3:15 #The Noose - 4:53 #Blue - 4:13 #Vanishing - 4:51 #A Stranger - 3:12 #The Outsider - 4:06 #Crimes - 2:34 #The Nurse Who Loved Me - 4:04 #Pet - 4:34 #Lullaby - 2:01 #Gravity - 5:08 == Arvostelut == * AllMusic: * Soundi: ==Lähteet== Luokka:Vuoden 2003 albumit Luokka:A Perfect Circlen albumit
Nueva Espartan lippu

Nueva Espartan lippu on Venezuelan Nueva Espartan osavaltion tunnus. Se on jaettu kolmeen vaakasuoraan raitaan. Ylin keltainen raita ja sen puoliympyrä symboloivat Karibian aurinkoa ja rikkautta. Vihreä raita symboloi luontoa ja maata ja sen kolme tähteä saaria Margarita, Coche ja Cubagua. Sininen raita symboloi Karibian merta. Luokka:Venezuelalainen kulttuuri
Pesäpallon Ykkössarja 1990

Pesäpallon Ykkössarjan kausi 1990 oli kymmenes ykkössarjakausi pesäpallossa. Mansen Pesäpallo voitti sarjan ja nousi Superpesikseen kesäksi 1991. ==Ykkössarja== === Runkosarja === Joukkue O V T H Juoksut Pts MPP MPS UPV HNU JuP RPL KeK HP PKP LKV NJ LL Mansen Pesäpallo 22 18 3 3 197-110 39 4-1 4-2 11-9 3-11 14-8 6-6 11-6 20-5 11-7 13-6 18-5 Muhoksen Pallo-Salamat 22 14 1 7 190-148 29 3-7 15-7 12-20 9-5 8-6 9-2 10-0 13-15 15-4 9-8 22-6 Ulvilan Pesä- Veikot 22 14 1 7 205-155 29 1-8 9-11 3-13 8-6 9-4 4-1 9-9 14-5 19-0 11-6 7-3 Hongikko 22 14 0 8 239-162 28 6-4 5-10 5-8 11-3 7-6 11-10 28-9 15-2 11-2 9-6 13-5 Juvan Pallo 22 13 1 8 173-149 27 7-6 5-5 5-10 8-6 11-2 9-2 6-14 9-4 3-1 11-3 12-1 Riihimäen Pallonlyöjät 22 11 2 9 203-154 24 3-3 14-3 8-9 14-7 11-3 14-4 9-12 19-7 11-11 10-9 20-8 Kempeleen Kiri 22 8 3 11 198-177 19 8-14 2-6 11-10 13-8 13-6 11-6 13-4 7-8 9-9 13-13 32-7 Haminan Palloilijat 22 7 3 12 153-181 17 4-6 7-1 6-10 18-7 6-11 2-3 3-8 7-7 13-7 5-3 12-1 Puurtilan Kisa- Pojat 22 7 2 13 154-227 16 3-7 2-7 9-7 2-9 17-11 0-14 9-19 13-4 4-15 8-10 8-5 Lohjan Kisa-Veikot 22 7 2 13 136-219 16 3-13 11-12 6-21 2-17 6-12 8-5 9-5 8-3 4-18 4-10 4-2 Nurmon Jymy 22 6 3 13 141-159 15 5-5 3-6 8-9 13-3 9-10 2-6 7-5 4-3 7-7 2-5 3-7 Lammin Luja 22 4 1 17 96-244 9 1-9 6-3 12-18 1-19 2-9 6-10 5-4 6-6 4-1 3-10 0-4 Uusinta sarjapaikasta Lohjan Kisa-Veikot – Puurtilan Kisa- Pojat LKV PKP 5-2 Lohjan Kisa-Veikot säilyi Ykkössarjassa. Mansen Pesäpallo nousi SM-sarjaan. Muhos ja Ulvila karsintaan Superpesiksen 12.-13. sijoittuneiden kanssa. Suomensarjaan putosivat Puurtila, Nurmo ja Lammi. Tilalle nousivat Suomensarjan lohkovoittajat: Kuusankosken Puhti, Koskenkorvan Urheilijat ja Haapajärven Kiilat. ===Superpesiskarsinta=== Kouvolan Pallonlyöjät – Ulvilan Pesä-Veikot 1\. syyskuuta UPV KPL 3–11 2\. syyskuuta KPL UPV 9–3 Kouvola säilyi otteluvoitoin 2-0 Kiteen Pallo -90 – Muhoksen Pallo-Salamat 1\. syyskuuta MuPS KiPa 13–4 2\. syyskuuta KiPa MuPS 6–2 9\. syyskuuta MuPS KiPa 5–14 Kitee säilyi otteluvoitoin 2-1 ==Lähteet== * http://mrasilainen.com/sarjat/ottelut/M_1-sarja_1981-2008.xls Miesten 1990 Luokka:Vuoden 1990 pesäpallo
Nenad Milijaš

Nenad Milijaš (; s. 30. huhtikuuta 1983 Belgrad, Jugoslavia) on serbialainen jalkapalloilija. Hän on pelipaikaltaan keskikenttäpelaaja. == Ura == ===Seurajoukkue=== Milijaš pelasi junioriaikoinaan belgradilaisessa Zemunissa, jonka edustusjoukkueeseen hän nousi vuonna 2000. Kaudella 2001–2002 hän onnistui vakiinnuttamaan paikkansa joukkueessa ja kuului seuraavina kausina sen luottopelaajiin. Parhaan kautensa maalien valossa hän pelasi 2005–2006, kun hän onnistui tekemään puolen kauden aikana kahdeksan osumaa. Hyvin menneen puolikautisensa jälkeen hän siirtyi tammikuussa 2006 Punaiseen tähteen. Hänen kautensa päättyi juhlaan, kun joukkue voitti sekä maan pääsarjamestaruuden että cupin. Joukkue voitti myös seuraavalla kaudella 2006–2007 kummatkin kilpailut. Dušan Bajevićin alaisuudessa Milijaš sai hyvin rajoitetusti peliaikaa, mutta Boško Ǵurovskin saavuttua hänen peliaikansa ja vastuunsa kasvoi jälleen. Hän onnistui säilyttämään pelipaikkansa joukkueessa vaikeina aikoina ja lopulta hänestä kasvoi joukkueen yhdeksi tärkeimmistä pelaajista. Kotimaansa sarjamenestyksen johdosta joukkue pääsi pelaamaan myös euro-cupien otteluita. Milijaš pelasi tähän asti parhaan kautensa 2008–2009, kun hän teki kaikki kilpailut mukaan lukien 22 maalia. Hän oli kauden päätteeksi paras serbialainen maalintekijä ja hävisi pääsarjan parhaan maalintekijän palkinnon vain yhdellä maalilla. Hänet valittiin sarjakauden parhaaksi pelaajaksi sekä äänestettiin kauden tähdistöjoukkueeseen. 15\. kesäkuuta 2009 hän teki nelivuotisen sopimuksen englantilaisseura Wolverhamptonin kanssa.Wolves snap up Serbian midfielder BBC Sport. Viitattu 9.6.2010. Hän teki ensiesiintymisensä joukkueessa kauden avausottelussa West Ham Unitedia vastaan. Ensimmäisen maalinsa hän teki joulukuussa 2009 ottelussa Boltonia vastaan ja kaksi viikkoa myöhemmin toisensa Burnleytä vastaan. ===Maajoukkue=== Milijaš teki ensiesiintymisensä Serbian maajoukkueessa 6. syyskuuta 2008 pelatussa vuoden 2010 MM-karsintaottelussa Färsaaria vastaan. Hän teki ensimmäisen maalinsa maajoukkueessa neljännessä ottelussaan 19. marraskuuta 2008 Bulgariaa vastaan. Hänet valittiin Serbian joukkueeseen vuoden 2010 MM-kilpailuihin. == Lähteet == == Aiheesta muualla == * Esittely Wolverhampton Wanderersin virallisella kotisivustolla Luokka:Serbialaiset jalkapalloilijat Luokka:Vuonna 1983 syntyneet Luokka:Elävät henkilöt
Hospital Clínicin metroasema

Hospital Clínic on Barcelonan metron linjan 5 asema. Se sijaitsee Eixamplen alueella ja on saanut nimensä läheisestä Hospital Clínic i Provincial de Barcelonan sairaalasta. Hospital Clínic on avattu vuonna 1969Informacion de Barcelona. Näköispainos 4.11.1969 julkaistusta lehdestä. Viitattu 10.7.2016. ja nykyisin se on osa linjan keskimmäistä osuutta. Asema sijaitsee Carrer Rosselló -kadun alla ja asemalle on sisäänkäynit Carrer del Comte d'Urgellin ja Carrer de Villarroelin kaduilta. Molemmilla sisäänkäynneillä on omat lippuhallinsa, joista pääsee laituritasolle liukuportaiden ja hissien avulla. ==Lähteet== == Aiheesta muualla == *Hospital Clínicin asema Trens de Catalunya -sivustolla Luokka:Barcelonan metroasemat
Belvederen Apollo

Belvederen Apollo (Beldeveren Apollon) on tunnettu antiikin aikainen veistos. Valkoinen 224 cm korkea marmoriveistos kuvaa kreikkalaista jumalaa Apollonia, joka on juuri tavoittanut Python-käärmeen ja nuoli on lentänyt hänen jousestaan. Belvederen Apollo on roomalainen 100-luvulla jaa. tehty kopio tai mukaelma kadonneesta alkuperäisestä kreikkalaisesta pronssiveistoksesta, joka on oletetusti tehty 300-luvun lopulla eaa. Alkuperäisen veistoksen tekijäksi oletetaan Leokhares. Beldeveren Apollo saattaa olla myös eri esikuvien perusteella tehty tyylijäljitelmä. Veistoksen tanssillinen asento, naisellinen ulkonäkö ja huolella veistetty kampaus erottavat sen 400-luvun eaa. ateenalaisista miespatsaista. Veistos tuli kuuluisaksi 1400–1500-lukujen taitteessa, jolloin se löydettiin. ==Lähteet== ==Aiheesta muualla== Luokka:Antiikin veistokset Luokka:Italian patsaat ja veistokset
Lilija Kulyk

Lilija Kulyk (, s. 27. tammikuuta 1987) on ukrainalainen kolmiloikkaaja. Hän voitti pronssia alle 20-vuotiaiden EM-kilpailuissa 2005 tuloksella 13,42 mEuropean Junior Championships (Women) ja alle 20-vuotiaiden MM-kilpailuissa 2006 tuloksella 14,01 m. Alle 23-vuotiaiden EM-kilpailuissa hän voitti sen sijaan kultaa vuonna 2007 tuloksella 14,39 mAlle 23-vuotiaiden EM-kilpailut 2007: Tulokset ja pronssia vuonna 2009 tuloksella 13,88 mAlle 23-vuotiaiden EM-kilpailut 2009: Naisten kolmiloikan tulokset . Hän karsiutui Pekingin olympialaisissa 2008, Berliinin MM-kilpailuissa 2009, Dohan sisäratojen MM- kilpailuissa 2010 ja Barcelonan EM-kilpailuissa 2010. Hänen ennätyksensä on 14,39 m, jonka hän hyppäsi Debrecenissä 13. heinäkuuta 2007 voittaessaan kultaa alle 23-vuotiaiden EM-kilpailuissa. Sisäradoilla hän on hypännyt 14,06 m Sumyssa 18. helmikuuta 2010. Pituushypyssä hänen ennätyksensä on Kiovassa 19. toukokuuta 2007 hypätty 646 cm. Sisäradoilla hän on hypännyt 637 cm Zaporižžjassa 26. tammikuuta 2008. ==Lähteet== Luokka:Ukrainalaiset kolmiloikkaajat Luokka:Vuonna 1987 syntyneet Luokka:Elävät henkilöt
Shields Roadin metroasema

Shields Road on Glasgow'n metron asema Pollokshieldsin alueella Glasgow'n kaupungin eteläosassa. Asema on avattu muun metrojärjestelmän tavoin vuonna 1896 ja uudistettu 1970-luvun lopulla. Shields Roadin asema sijaitsee nykyisin kaupunkirakenteen muuttumisen vuoksi syrjäisellä M8-moottoritien reunustamalla teollisuusalueella. Asema on kuitenkin melko vilkas, sillä syyskuusta 2006 asti asemalla on ollut käytössä yli 800-paikkainen liityntäpysäköinnin mahdollistava pysäköintihalli. Teollisuusrakennusten lisäksi aseman lähistöllä sijaitsee Charles Rennie Mackintoshin suunnittelemassa rakennuksessa toimiva Scotland Street School Museum. Shields Roadin asema ei nimestään huolimatta sijaitse tarkalleen ottaen Shields Road -kadulla vaan Scotland Streetillä. Aseman nimen muuttamista ei kuitenkaan toistaiseksi ole pidetty tarpeellisena. == Lähteet == Luokka:Glasgow’n metroasemat